recursal/SuperWikiNEXT-32B huggingface dataset:
Štruktúrny vzorec izoprenalínu
**Izoprenalín** je neselektívny beta agonista s málo výrazným účinkom na alfa-receptory. Na srdce má prakticky rovnako silný efekt ako noradrenalín (norepinefrín). Stimuláciou beta1 a beta2 receptorov aktivuje adenylylcyklázu, čím sa zvýši hladina cAMP. Pomocou PKA sprostredkuje svoje účinky na srdce, cievy a metabolizmus. Na myokard má izoprenalín pozitívne inotropný, chronotropný, dromotropný a batmotropný efekt. Zvyšuje srdcový výdaj a spotrebu [kyslíka] myokardom. Aktiváciou beta2 receptorov sa znižuje periférna rezistencia a cievna vazodilatácia. Klesá systolický aj diastolický krvný tlak. Svojím pôsobením na presynaptické beta2 receptory zvyšuje uvoľňovanie noradrenalínu z postsynaptických zakončení sympatiku. Izoprenalín je pomalšie rozkladaný MAO, pôsobí preto dlhšie ako prirodzené neuromediátory sympatiku. V súčasnosti je klinický význam izoprenalínu malý a skôr sa používa v experimentálnej farmakológii. V minulosti sa podával ako dočasný kardiostimulans, bronchodilatans,pri liečbe astmy,niektorých formách glaukómu a ako tokolytikum. Podávanie izoprenalínu viedlo cez stimuláciu beta-adrenergných receptorov k rozvoju hypertrofie myokardu, bez zvýšenia systolického tlaku krvi. Izoprenalín zhoršuje ischémiu tým, že rapídne zvyšuje spotrebu kyslíka myokardom.

Vlastnosti
----------

* Molekulová hmotnosť: 247.72
* Molekulárny vzorec: C11H17NO3.HCl
* Chemický názov: 3,4-Dihydroxy-α-[(isopropylamino) methyl] benzyl alcohol hydrochloride
Chanukija
Chanukije (rozličné historické podoby)
**Chanukija** (iné názvy: **chanukia**, **chanuková menora**; hebr. חנוכיה)) je židovský deväťramenný svietnik, ktorý sa zapaľuje počas osemdňového Sviatku svetiel Chanuka.

Chanukija má osem ramien v rovnakej výške a deviate pomocné rameno (nazýva sa *šamaš*, hebr. שמש, dosl. *sluha, pomocník*), ktoré je umiestnené vyššie než ostatné a zapaľujú sa od neho ostatné svetlá. Počas Chanuky zapaľuje chanukiju pani domu tak, že každý večer zapáli o jedno svetlo viac, než v predošlý deň, takže až v ôsmy deň sviatku horia všetky svetlá svietnika naraz. Je takisto možné zapáliť v prvý deň všetky svetlá a následne vždy o jedno menej.

Legenda
-------

Zapaľovanie chanukije pripomína znovuzasvätenie Jeruzalemského chrámu počas Makabejského povstania proti Seleukovcom v rokoch 167–165 p. Kr. Makabejci chceli po dobytí chrámu zapáliť chrámovú menoru a vykonať tak jeden z najdôležitejších chrámových rituálov. Nemali však dosť rituálne čistého olivového oleja, našli len malé množstvo, ktoré by vystačilo iba na jeden deň. Keď naplnili menoru olejom z fľaštičky, stal sa zázrak, olej horel v svietniku celých osem dní. Za ten čas sa podarilo získať dostatok potrebného oleja na doplnenie svietnika. Chanukový zázrak si každý rok Židia pripomínajú zapálením svetiel na chanukiji.

Referencie
----------

1. ↑  chanukija. In:  *Encyclopaedia Beliana*. 1. vyd. Bratislava : Encyklopedický ústav SAV; Veda, 2010. 686 s. ISBN 978-80-970350-0-6. Zväzok 6. (His – Im), s. 426-427.

Pozri aj
--------

* Chanuka
* Menora
Rodný dom Františka Palackého
**Rodný dom Františka Palackého** je objekt číslo popisné 108 v Hodslaviciach v okrese Nový Jičín v Moravskosliezskom kraji na severovýchode Česka. Budova je spolu s Palackého sochou stojacou pri objekte vyhlásená za národnú kultúrnu pamiatku Českej republiky. Pre záujemcov je k dispozícii turistická známka číslo 1597 nazvaná "Pamätník Františka Palackého v Hodslaviciach".

Dejiny a popis
--------------

Prízemný domček vybudoval v roku 1797 Jiří Palacký, ktorý v dome zriadil evanjelickú školu. Dom mal hlavnú miestnosť, k tomu dve izby a ešte dve malé komôrky. Strechu pokrývali šindle. V dome sa manželke Jiřího Palackého, Anne (rodenej Křižanovej) narodil 14. júna 1798 syn František.

Pri príležitosti stého výročia narodenia Františka Palackého v roku 1898 bola na dom osadená pamätná doska. Súčasne novú šindľovú krytinu získala strecha objektu a rodná izba získala starý dubový nábytok, ktorý doplnili ešte ďalšie predmety z Palackého doby.

Pred rodným domom stojí Palackého socha, ktorú roku 1968 vytvoril Vladimír Navrátil.

Referencie
----------

1. 1 2 3 4  MARTÍNEK, Jiří. *Rodné domy v Čechách, na Moravě, ve Slezsku*. 1. vyd. [s.l.] : Olympia, 2010. 166 s. ISBN 978-80-7376-202-5. Kapitola Hodslavice – rodný dům Františka Palackého, s. 147–148.
2. ↑   *No. 1597 – Památník Františka Palackého v Hodslavicích* [online]. Rýmařov: Turistické známky, [cit. 2017-03-08]. Dostupné online.

Literatúra
----------

* MARTÍNEK, Jiří. *Rodné domy v Čechách, na Moravě, ve Slezsku*. 1. vyd. [s.l.] : Olympia, 2010. 166 s. ISBN 978-80-7376-202-5. Kapitola Hodslavice – rodný dům Františka Palackého, s. 147–148.

Iné projekty
------------

Commons
* Spolupracuj na Commons Commons ponúka multimediálne súbory na tému **Rodný dom Františka Palackého**

Zdroj
-----

*Tento článok je čiastočný alebo úplný preklad článku Rodný dům Františka Palackého na českej Wikipédii.*
Zapálená chanukija
**Chanuka** (hebr. חנוכה, jidiš výslovnosť **Chaneke**) alebo **Sviatok svetiel** alebo **Sviatok zasvätenia** je židovský sviatok, ktorý sa začína 25. dňa v židovskom mesiaci kislev a trvá osem dní. Je spomienkou na znovuzasvätenie Jeruzalemského chrámu Makabejcami po jeho znesvätení Antiochom IV. Epifanom. V židovských domácnostiach sa zapaľujú sviečky na osemramennom svietniku (chanukija), každý deň o jednu sviečku viac. Deviate, stredné rameno slúži ako pomocník pri zapaľovaní (šámes).

Chanuka v najbližších rokoch
----------------------------

*Poznámka: Sviatok sa začína v prvý deň pred západom slnka. Končí sa v posledný deň po západe slnka.*
* *5772*: 20. – 28. december 2011
* *5773*: 8. – 16. december 2012
* *5774*: 27. – 5. december 2013
* *5775*: 16. – 24. december 2014
* *5776*: 6. – 14. december 2015

Pôvod sviatku
-------------

Pri dlhých bojoch zahynulo veľa povstalcov, napokon však oslobodili jeruzalemský chrám. Keď ho vyčistili a zapálili večné svetlo, zistili, že majú olej len na jeden deň, pričom najkratší čas na vyrobenie nového oleja bol osem dní. Tradícia hovorí, že sa stal zázrak a malé množstvo oleja vydržalo celých osem dní. Na pamiatku znovuzasvätenia chrámu sa v židovských rodinách zapaľuje počas ôsmich dní osem sviec - každý deň jedna. Chanukové sviečky drží svietnik s deviatimi ramenami. To deviate slúži na upevnenie sviečky šámesa, čiže sluhu, od ktorej sa zapaľujú ostatné.

Iné projekty
------------

Commons
* Spolupracuj na Commons Commons ponúka multimediálne súbory na tému **Chanuka**

| * z
* d
* u
Židovské sviatky |
| --- |
| Biblické sviatky | Šabat · Roš chodeš · Roš ha-šana · Jom kipur · Sukot & Hošana raba · Chol ha-mo'ed · Šmini aceret & Simchat Tóra · Pesach · Počítanie omeru · Šavu'ot |
| Poexilné sviatky | Chanuka · Tu bi-švat · Purim · Lag ba-omer · Tu be-av |
| Moderné sviatky | Jom ha-šo'a · Jom ha-zikaron · Jom ha-acma'ut · Jom Jerušalajim |
| Pôstne dni | Pôst Gedaljov · Pôst Ester · Pôst 10. tevetu · Tiša be-av · Pôst 17. tamuzu · Pôst prvorodených |
| Almanach židovských sviatkov 2000-2050 |
**Rodolfo Neri Vela** (\* 19. február 1952, Chilpancingo, Guerrero, Mexiko) je mexický kozmonaut, ktorý sa vďaka šesťdennému letu v raketopláne USA stal 195. človekom vo vesmíre.

Život
-----

### Mladosť a výcvik

V roku 1975 absolvoval mexickú univerzitu Universidad de Mexico v odbore strojárstvo a elektrotechnika, potom pokračoval v štúdiách na University of Essex vo Veľkej Británii, tu v odbore telekomunikácií. Školu ukončil v roku 1976, vo Veľkej Británii zostal a pokračoval vo svojom vzdelávaní na University of Birmingham, odbory elektromagnetizmus a radiácia. Doktorát získal roku 1979, vo veku 27 rokov. Vrátil sa do Mexika na Universidad de Mexico a venoval sa tu vedeckej práci. Odtiaľ odišiel na Institut of Electrical Research, Mexico a nakoniec odišiel znova do Európy. Tu zostal ako vedecký pracovník u ESA, ESTEC (*angl. European Space Research and Technology Centre), Noorwijk v Holandsku. V roku 1983 bol zaradený do výcvikového strediska astronautov NASA a po dvoch rokoch letel do kozmu.*

### Let do vesmíru

S raketoplánom Atlantis v novembri 1985 letela sedemčlenná posádka v zložení: Brewster Shaw, Bryan O'Connor, Sherwood Spring, Mary Cleaveová, Jerry Ross, Charles Walker a Rodolfo Neri Vela ako elektrotechnik. Počas letu vypustili tri telekomunikačné družice (jedna z nich bola mexická) a bezpečne pristáli na leteckej základni Edwards v Kalifornii. Let bol katalogizovaný v COSPAR 1985-109a.

* STS-61-B Atlantis (27. november 1985 – 3. december 1985)

Zdroje
------

*Tento článok je čiastočný alebo úplný preklad článku Rodolfo Neri Vela na českej Wikipédii.*

Externé odkazy
--------------


|  |  |
| --- | --- |
| Portal | Kozmonautický portál |

* 
* 
* 
* 

Autoritné údaje: * BnF: 15106467v
* ISNI: 0000 0000 8079 8518
* LCCN: n91091575
* VIAF: 306521
* WorldCat: lccn-n91091575
Fotoaparát Polaroid SX-70, Model 2
**Okamžitá fotografia** alebo **polaroidná fotografia/snímka** (nesprávne *instantná fotografia*) je známa najmä vďaka firme Polaroid, ktorá vyrábala fotografický prístroj a príslušenstvo na vytváranie "fotografie na počkanie".

Princípom bol špeciálny film (väčšinou štvorcový a s papierovým podkladom), ktorý obsahoval všetky potrebné chemikálie. Po expozícii obrazom sa okamžite spustil chemický proces, ktorého výsledkom bol po krátkej chvíli plnofarebný obraz - fotografia.

Proces kompletného vyvolania obrazu od expozície trval iba niekoľko desiatok sekúnd, čo bol obrovský skok v porovnaní s klasickým procesom fotenia na negatív.
Ten po expozícii bolo potrebné najprv vyvolať štvorkrokovým chemickým procesom (vývojka, preplach, ustaľovač, preplach), film usušiť, naexponovať z neho fotopapier, na neho následne opäť použiť podobný chemický proces ako pre negatív a usušiť - až potom bola finálna fotografia hotová.

Okamžitá fotografia si našla mnoho využití, napr. aj ako kriminalistická dokumentácia, keďže vyhotovenú fotografiu ako dokumentáciu miesta činu či dôkazov už nebolo možné neskôr nijako zmeniť.
Rovnaký princíp bol masovo používaný aj v prípade fotoštúdií alebo fotokioskov na fotografie pre vyhotovovanie fotografie na pasy a oficiálne doklady. Použitý bol zväčša špeciálny 4-objektívový fotoaparát, ktorý na jednu expozíciu vytvoril 4 fotografie na jednom podkladovom papieri.

Toto riešenie bolo jedinečné a patent na neho vlastnila len spoločnosť Polaroid (o ktorý sa v rokoch 1981-86 úspešne súdila s firmou Eastman Kodak). Bohužiaľ to zároveň aj znamenalo elimináciu akejkoľvek konkurencie a pomerne vysokú cenu pre fotoaparát a spotrebný materiál - fotografie. S príchodom digitálnej fotografie bola aj táto technológia nakoniec prekonaná a v roku 2008 bola firma Polaroid nútená prepustiť asi 450 zamestnancov, zatvoriť 3 továrne a viacero prevádzok súvisiacich s touto technológiou.

Referencie
----------

1. ↑  Associated Press, 8. február 2008
2. ↑  Graham, David, "Developing into a thing of the past", *Toronto Star*, 3. apríla 2008

Iné projekty
------------

Commons
* Spolupracuj na Commons Commons ponúka multimediálne súbory na tému **Okamžitá fotografia**
Tombolo na pobreží ostrova Euboia
**Tombolo** (z lat. *tumulus* – „násyp") je označenie pre nízky a úzky pruh súše, ktorý spája ostrov s neďalekou pevninou alebo iným ostrovom. Vzniká tým, že strana ostrova, ktorá je odvrátená od mora, je chránená pred vlnobitím, čo umožňuje ukladanie sedimentov v prielive. Postupom času tak nános piesku vystúpi nad hladinu, prepojí ostrov s neďalekým pobrežím a vznikne polostrov; pri vzostupe morskej hladiny však môže byť tombolo zase zaplavené.

Známymi príkladmi tombola sú Piombino, Monte Argentario a Circeo v Taliansku, Quiberon vo Francúzsku, Chesil Beach v Anglicku, St Ninian's Isle v Škótsku, Kapıdağ v Turecku, Amanohašidate v Japonsku, Aupouri na Novom Zélande alebo Chappaquiddick na východnom pobreží USA. Najväčším tombolom na svete bola reťaz prepojených ostrovov medzi Indiou a Srí Lankou zvaný Adamov most, ktorý bol zničený pri búrke v roku 1480.

Pozri aj
--------

* pevninská šija

Iné projekty
------------

Externé odkazy
--------------

* Britannica
* World Atlas
* ThoughtCo.

Zdroj
-----

* *Tento článok je čiastočný alebo úplný preklad článku Tombolo na českej Wikipédii (číslo revízie nebolo určené).*
Logo v žltej, červenej a bielej farbe. Klubové farby symbolizujú čistotu a rovnováhu (biela), bojovnosť (červená) a blahobyt (žltá). Bars v strede loga je snežný leopard so schopnosťami, ktoré robia aj dobrého zápasníka. Dole v strede sa dá tiež uvidieť aj rok kedy klub začal (2018).
***Bars Bratislava*** je voľnoštyliarsky zápasnícky klub, ktorý funguje od roku 2018, a od roku 2021 je zaevidovaný do slovenského zápasnického zväzu. Stanovisko tréningov sa nachádza v Bratislave, Petržalke. Predsedom klubu je Rodion Kertanty.

Účely klubu Bars Bratislava
---------------------------

Klub Bars chce predovšetkým podporiť zdravý rozvoj športu u detí a podporiť zápasenie vo voľnom štýle. Klub Bars sa však aj okrem zápasenia snaží zlepšiť gymnastické a dynamické schopností u detí, čo pridáva výhodu aj v zápasení.

Ciele klubu Bars Bratislava
---------------------------

Aj napriek tomu, že klub Bars Bratislava je veľmi mladý tím, svoje ciele a vízie má. Jednou z prvých je, aby oživil znovu zápasenie na Slovensku a povzbudil mladú generáciu začať zápasiť. Taktiež sa chcú vyzdvihnúť ako klub a pôsobiť na nejakej úrovni medzi ostatnými klubmi.

Hala klubu
----------

Klub Bars Bratislava má tréningy v Petržalke na ulici Gessayova. No už v roku 2021 dostali tréneri nápad začať realizovať projekt haly, ktorá by slúžila na tréningy nielen pre zápasenie, ale aj pre iné športy. Ako vhodným miestom sa zatiaľ berie školský dvor školy na Holičskej. Plán je však v realizácii a nevie sa ešte úplne či vznikne.

Od konca roku 2022 sa však začalo trénovať hlavne na Prokofievovej. Týmto sa aj rozhodlo, že na nejaký čas je plán o novej športovej hale Bars zatiaľ pozastavený.

Referencie
----------

1. ↑   *Bratislavský kraj* [online]. [Cit. 2022-11-09]. Dostupné online.
2. ↑   *ZK BARS Bratislava* [online]. www.facebook.com, [cit. 2022-11-09]. Dostupné online.
3. ↑   *Potešilo by to mnohých. Pre mladých zápasníkov možno postavia na školskom dvore novú halu | Petržalka | Mestské časti | Bratislavské noviny* [online]. www.bratislavskenoviny.sk, [cit. 2022-11-11]. Dostupné online.
4. ↑   *Zápasnícky klub Bars Bratislava, Prokofievova 1013/14, Bratislava - mestská časť Petržalka - finančný prehľad | FinReg.sk - finančný register* [online]. www.finreg.sk, [cit. 2023-02-06]. Dostupné online.
Oka
**Oka** je kanadský syr pomenovaný po malej dedine Oka blízko Montrealu, v ktorej začal byť vyrábaný v roku 1893.

Syr má jemnú, krémovú chuť a štipľavú vôňu, ktorá je niekedy opisovaná ako orechová a ovocná. Je vynikajúcou náhradou za mnoho polomäkkých zrejúcich syrov vo všetkých druhoch pokrmov.

Oka sa vyrába z pasterizovaného aj surového mlieka. Existujú dva druhy: *Regular* a *Classic*. *Regular* je lisovaný, polomäkký syr, ktorý zreje asi 30 dní. *Classic* zreje ešte ďalší mesiac.

Oka bol pôvodne vytvorený francúzskymi mníchmi, ktorí ho produkovali v trapistickom kláštore *Salut Port*. Mnísi, ktorí sa usadili v La Trappe, v blízkosti obce Oka, priniesli recept na syr z Port Salut sebou.

Literatúra
----------

* Martin Aspinwall u.a.: *Käse der Welt* (World Cheese Book, 2009). Dorling Kindersley, München 2011, ISBN 978-3-8310-1733-1.

Zdroj
-----

*Tento článok je čiastočný alebo úplný preklad článku Oka (Käse) na nemeckej Wikipédii.*

| * z
* d
* u
Syry |
| --- |
| 
* Abondance
* Apetito
* Camembert
* Balkánsky syr
* Blaťácké zlato
* Bresse Bleu
* Brie
* Bryndza
* Brunost
* Comté
* Cottage
* Čedar
* Datsi
* Edam
* Eidam
* Ementál
* Encián
* Epoisses
* Esrom
* Feta
* Fontina
* Gervais
* Gorgonzola
* Gouda
* Grana Padano
* Halloumi
* Hermelín
* Kamadet
* Kavak
* Jadel
* Korbáčik
* Leerdammer
* Leipäjuusto
* Lučina
* Livaňský syr
* Maasdamer
* Mascarpone
* Mimolette
* Mozzarella
* Niva
* Oka
* Olomoucké syrečky
* Oštiepok
* Oscypek
* Parenica
* Parmezán
* Pecorino
* Pribina
* Queso de Cabrales
* Raclette
* Ricotta
* Romadur
* Roquefort
* Sbrinz
* Tvaroh
* Tylžský syr
* Volovec
* Vrchár
* Žervé

 |  |
**Kyselina siričitá**, H2SO3 je stredne silná anorganická kyselina. Je prítomná len v roztokoch, v ktorých vzniká rozpúšťaním oxidu siričitého:

SO2 + H2O → H2SO3
Ak sa jej roztok zahrieva, dochádza spätne k rozkladu na vodu a oxid siričitý. Preto je možné oxid siričitý formálne označiť ako anhydrid kyseliny siričitej. Aj pri izbovej teplote dochádza k pomerne rýchlemu rozkladu roztokov kyseliny siričitej. 

Kyselina siričitá disociuje vo vodnom roztoku v dvoch stupňoch:

H2SO3 + H2O → H3O+ + HSO3−
HSO3− → H3O+ + SO32−
Kyselina siričitá tvorí dva typy solí: siričitany a hydrogensiričitany. Siričitany sa na vzduchu pozvoľna zlučujú s kyslíkom a tým sa oxidujú na sírany. Kyselina siričitá a jej soli majú redukčné vlastnosti. Príkladom je reakcia s kyselinou dusitou:

2 HNO2 + H2SO3 → 2 NO + H2SO4 + H2O
Siričitany alkalických kovov sa zahrievaním rozkladajú a ich rozkladom vzniká síran a sulfid:

4 Na2SO3 → 3 Na2SO4 + Na2S  

Siričitany kovov alkalických zemín sa však zahrievaním rozkladajú na oxid siričitý a príslušný oxid kovu:

MgSO3 → MgO + SO2

Iné projekty
------------

Commons
* Spolupracuj na Commons Commons ponúka multimediálne súbory na tému **Kyselina siričitá**

| * z
* d
* u
Anorganické kyseliny s prvkom v oxidačnom čísle IV. |
| --- |
| 
* Kyselina dusičitá (H2NO3)
* Kyselina germaničitá (H4GeO4)
* Kyselina seleničitá (H2SeO3)
* Kyselina siričitá (H2SO3)
* Kyselina teluričitá (H2TeO3)
* Kyselina uhličitá (H2CO3)

 |
| 
* *pozri aj:* Kyselina kremičitá (SiO2•n H2O)
* Kyselina hexafluorokremičitá (H2SiF6)

 |
**Rachitída** alebo **krivica** je ochorenie z nedostatku vitamínu D v detstve, keď ešte nebola dokončená osifikácia (prestavba chrupkových kostných modelov na skutočnú kosť). Celý tento pochod viazne, kosti zostávajú mäkké, neunesú hmotnosť tela a krivia sa. Deti majú skrivené dlhé kosti, najmä dolných končatín, kriví sa však aj chrbtica a rebrá, deformuje sa panva a lebka. 

V ostatných rokoch táto choroba v našich krajinách prakticky vymizla. Je to výsledok sústavnej zdravotnej starostlivosti, pravidelných kontrol detí od narodenia, prevencie i spôsobu života. Vysoká životná úroveň má zásluhu na tom, že deti netrpia nedostatkom potravín, že nebývajú v zdravotne nevyhovujúcich bytoch. Deti majú možnosť často byť na slnku. Slnečné žiarenie podporuje vznik vitamínu D v tele, a zabraňuje tak vzniku rachitídy. Inak je rachitída v málo vyvinutých oblastiach na svete ešte značne rozšírená.

Iné projekty
------------

CommonsWikislovník
* Spolupracuj na Commons Commons ponúka multimediálne súbory na tému **Rachitída**
* Spolupracuj na Wikislovníku Wikislovník ponúka heslo ****Rachitída****
Príklad rozšírenia policentrického jazyka, angličtiny.
**Pluricentrický** alebo **polycentrický spisovný jazyk** je jazyk, ktorým hovorí viacero národov, takže má viacero kodifikovaných štandardných verzií, ktoré sa mierne od seba odlišujú. Rozdiely medzi príslušnými variantami sú uvedené v jazykovednej literatúre, (tj. v slovníkoch, gramatike, pravopise) a každý variant je nezávisle kodifikovaný jazykovedcami príslušného národa. Pluricentrický jazyk teda nie je zmesou jazykov, jeho užívatelia hovoria rovnakým jazykom. Každý variant je spisovný, to znamená, že slúži vo všetkých sférach spoločenského života.

Všetky veľké európske jazyky, a aj niektoré mimoeurópske, majú viacero spisovných verzií. Medzi najznámejšie príklady polycentrických jazykov, ktoré sa uvádzajú v sociolingvistickej literatúre, patria: angličtina, nemčina, srbochorvátčina, francúzština, španielčina, portugalčina, arabčina, malajčina, hindustančina, holandčina a arménčina.

Jazyk, ktorý má iba jednu spisovnú verziu, sa nazýva monocentrický napr. japončina, slovenčina, maďarčina alebo ruština.

Literatúra
----------

* Blum, Daniel (2002) (nemecký jazyk). Sprache und Politik: Sprachpolitik und Sprachnationalismus in der Republik Indien und dem sozialistischen Jugoslawien (1945-1991). Beiträge zur Südasienforschung ; zv. 192. Würzburg: Ergon. 200 str. ISBN 3-89913-253-X

Referencie
----------

1. ↑  Blum (2002), str. 124.
2. 1 2  CLYNE, Michael G.. *Pluricentric Languages: Differing Norms in Different Nations*. Berlin & New York : Mouton de Gruyter, 1992. 481 s. (Contributions to the sociology of language 62.) [Cit. 2017-04-29]. Dostupné online. ISBN 3-11-012855-1. (anglický jazyk)

Pozri aj
--------

* Spisovný jazyk
* Sociolingvistika
**Peter Rovnianek** (\* 30. január 1890, Dolný Hričov † ?) bol slovenský verejný činiteľ a politik HSĽS v prvej polovici 20. storočia.

Pochádzal z chudobnej slovenskej rodiny. Jeho strýko, Peter Víťazoslav Rovnianek, bol významným predstaviteľom slovenského krajanského hnutia v USA. Absolvoval štúdium na piaristickom gymnáziu v Nitre. Po ukončení vojenskej služby v roku 1910 bol prijatý do štátnych železníc. V roku 1913 nastúpil na dopravný úrad v Nitre, kde pôsobil na pozícii dopravného adjunkta. Po vzniku Česko-Slovenska sa zapojil do verejného a politického života. Bol členom Hlinkovej slovenskej ľudovej strany a bol aj činným v katolíckom živote v okolí Nitry. Angažoval sa aj v odborovom hnutí. Bol funkcionárom Zväzu slovenských železničiarov (ľudácka odborová organizácia). Taktiež sa aktivizoval v hnutí Orol. V župných voľbách v roku 1923 bol zvolený za poslanca Nitrianskej župy. Po zavedení krajinského zriadenia bol vo voľbách v roku 1928 zvolený za člena Krajinského zastupiteľstva Slovenskej krajiny. Mandát obhájil aj po voľbách v roku 1935. V období Slovenského štátu bol prednostom nitrianskej stanice a predsedom okresnej organizácie strany v Nitre.

Referencie
----------

1. ↑   Peter Rovnianek. *Slovák*, 1928-11-16, roč. X, čís. 258, s. 3.
2. ↑  ŠUCHOVÁ, Xénia. *Slovensko v Česko-Slovensku*. I.. vyd. Bratislava : VEDA, vydavateľstvo Slovenskej akadémie vied, 2004. ISBN 802240795 Chybné ISBN.
3. ↑   Okresné predsedníctvo Strany v Župe Nitrianskej. *Slovák*, 1942-12-17, roč. XXIV, čís. 289, s. 6.
Mgr. **Peter Sakmár** (\* 12. október 1978, Levoča) je rímskokatolícky kňaz Spišskej diecézy a apoštolský administrátor *ad nutum Sanctae Sedis* Apoštolskej administratúry v Atyrau v Kazachstane.

Životopis
---------

Po kňazskej formácií a teologických štúdiách v Kňazskom seminára biskupa Jána Vojtaššáka v Spišskej Kapitule bol 17. júna 2006 vysvätený za kňaza spišským diecéznym biskupom Františkom Tondrom v Katedrále sv. Martina v Spišskej Kapitule. V rokoch 2006 – 2008 pôsobil ako kaplán v Oravskej Polhore.

Vo farnosti Uralsk v Kazachstane pôsobil od 5. júla 2008 do 19. júna 2011 ako kaplán, neskôr od 20. júna 2011 do 30. júna 2017 ako farár.

Od 1. júla 2017 pôsobil ako špirituál v interdiecéznom Kňazskom seminári v Karagande v Kazachstane.

Pápež František ho dňa 8. decembra 2020 vymenoval za apoštolského administrátora *ad nutum Sanctae Sedis* Apoštolskej administratúry pre katolíkov latinského obradu v Atyrau v Kazachstane. Na Slávnosť Zjavenia Pána 6. januára 2021 kánonický prevzal úrad apoštolského administrátora pri slávnostnej svätej omši v Chráme Premenenia Pána v Atyrau v Kazachstane.

Referencie
----------

1. ↑   *Slovenský kňaz bol menovaný za administrátora ad nutum v Kazachstane* [online]. www.tkkbs.sk, [cit. 2020-12-10]. Dostupné online.
2. ↑   *V Kazachstane prevzal úrad apoštolský administrátor Peter Sakmár - Vatican News* [online]. www.vaticannews.va, 2021-01-08, [cit. 2021-01-10]. Dostupné online.
Poloha departmentu
**Santa Cruz** je s rozlohou 370 621 km² najväčším departmentom Bolívie. V roku 2001 bol počet obyvateľov 2 029 471. Hlavným mestom je Santa Cruz de la Sierra.

Department sa nachádza vo východej časti Bolívie, veľkú čast z neho pokrývajú dažďové pralesy, ktoré sa nachádzajú od Ánd až po hranicu s Brazíliou. Hospodárstvo departmentu záleží hlavne od poľnohospárstva, pričom dôležitými pestovateľskými surovinami sú cukor, bavlna, sója a ryža. Nález ložísk zemného plynu v posledných rokoch dáva predpoklad na zlepšenie hospodárstva v tejto oblasti. V júli 2004 obyvatelia v referende odsúhlasili ťažbu a export zemného plynu. V departmente sa tiež nachádza El Mutún, najväčšie nálezisko železnej rudy.

Department sa delí na 15 provincií.

Provincie
---------

* Andrés Ibáñez
* Ignacio Warnes
* José Miguel de Velasco
* Ichilo
* Chiquitos
* Sara
* Cordillera
* Vallegrande
* Florida
* Obispo Santistevan
* Ñuflo de Chávez
* Ángel Sandoval
* Manuel María Caballero
* Germán Busch
* Guarayos

Referencie
----------

1. ↑   *Serrania Mutun, Chiquitos Province, Santa Cruz Department, Bolivia* [online]. mindat.org. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Santa Cruz (department)**
Grafová postupnosť
------------------

V obyčajnom neorientovanom grafe G s vrcholovou množinou {\displaystyle V(G)=\{v\_{1},v\_{2},\dots ,v\_{n}\}} môžeme zostrojiť postupnosť {\displaystyle \deg(v\_{1}),\deg(v\_{1}),\dots ,\deg(v\_{n})} nezáporných celých čísel. Takúto postupnosť nazývame stupňová postupnosť. Ak vrcholy budú označené tak, že {\displaystyle \deg(v\_{1})\geq \deg(v\_{1})\geq \dots \geq \deg(v\_{n})} , túto postupnosť nazveme grafová postupnosť. Pre grafové postupnosti platí užitočná veta:

**Veta** :Postupnosť {\displaystyle \beta \_{1}:d\_{1},d\_{2},\ldots ,d\_{n}} nezáporných celých čísel, kde {\displaystyle d\_{1}\geq d\_{2}\geq \ldots d\_{n}} a {\displaystyle p\geq 2} a {\displaystyle d\_{1}\geq 1} je grafová práve vtedy, keď je grafová postupnosť 

{\displaystyle \alpha \_{2}:d\_{2}-1,d\_{3}-1,\ldots ,d\_{d\_{1}+1}-1,d\_{d\_{1}+2},d\_{d\_{1}+3},\ldots ,d\_{n}}
**Túto vetu použijeme aj pri konštrukcii algoritmu na zistenie, či daná postupnosť je grafová**.

Algoritmus (na zistenie, či daná postupnosť je grafová)

1. Ak postupnosť obsahuje člen prevyšujúci n-1, postupnosť nie je grafová. STOP. Inak pokračuj krokom 2.
2. Ak sú všetky členy postupnosti rovné 0, potom postupnosť je grafová. STOP Ak postupnosť obsahuje záporné číslo, potom postupnosť grafová nie je. STOP Inak pokračuj bodom 3.
3. Ak je to potrebné, usporiadaj členy postupnosti zostupne. Pokračuj krokom 4.
4. Zmaž prvý člen (nazvime ho k) a zníž o jednotku hodnotu nasledujúcich k členov postupnosti. Pokračuj krokom 2.

**Príklad** : Zistite, či daná stupňová postupnosť je grafová.

{\displaystyle \alpha \_{1}:4,4,4,4,3,3,2\,\!}

Riešenie. Postupnosť je usporiadaná. Označme si neusporiadanú postupnosť, ktorá vznikne v i-tom kroku algoritmu {\displaystyle \alpha \_{i}} a túto postupnosť po usporiadaní {\displaystyle \beta \_{i}}.
krok 1. Postupnosť má 7 členov. Prvý člen 4 je menší ako 6 (neprevyšuje 5), pokračujeme bodom 2.

Podľa priebehu algoritmu môžeme zostrojiť obyčajný neorientovaný graf, ktorý bude mať grafovú postupnosť {\displaystyle \alpha \_{1}}. Začneme poslednou postupnosťou {\displaystyle \alpha \_{6}} a dostaneme sa až k postupnosti {\displaystyle \alpha \_{1}}. 
Postupnosť {\displaystyle \alpha \_{6}} je tvorená dvoma nulami, to znamená, že k nej prislúchajúci graf tvoria dva izolované vrcholy. (Podľa označenia v4 a v6 ). Z postupnosti {\displaystyle \beta \_{5}} sme ju dostali odstránením vrcholu v1 a hrany incidentnej s ním a vrcholom v6. Podobne postupujeme, až kým sa nedostaneme k postupnosti {\displaystyle \beta \_{1}=\alpha \_{1}}.

Grafovou postupnosťou však graf nie je jednoznačne určený. Grafovú postupnosť 2,2,2,1,1 spĺňajú grafy G1 i G2.
Ukážka nábojov 7,62 × 54 mm R
**7,62 × 54 mm R Mosin** je ruský náboj s nábojnicou s okrajom a stredovým zápalom, pôvodne určený pre pechotnú pušku Mosin-Nagant. Do služby vstúpil v cárskom Rusku v roku 1891.

Používal sa tak v dobe cárstva, ako aj za ZSSR. Dodnes toto strelivo štandardne slúži v rôznych ozbrojených silách a v súčasnosti je zrejme najdlhšie slúžiacim vojenským nábojom na svete. Silne kužeľové nábojnice s okrajom dna na prvý pohľad prezrádzajú vysokú starobu náboja. Avšak jeho balistický výkon ho ešte dnes bezpochyby radí do popredia vo svojej kalibrovej triede.[chýba zdroj] Strelivo sa používa napr. v samonabíjacej ostreľovacej puške SVD Dragunov alebo guľomete PK.

Technické údaje
* Celková dĺžka - 76,70 mm
* Dĺžka nábojnice - 53,60 mm
* Priemer dna - 14,30 mm
* Hmotnosť strely - 11,98 g (185 grainov)
* Úsťová rýchlosť - 804 m/s
* Úsťová energia - 3814 J
* Rýchlosť v 300 m - 606 m/s
* Energia v 300 m - 2167 J

Referencie
----------

1. ↑  BARNES, Frank. *Cartridges of the World. 11th Edition.*. [s.l.] : Gun Digest Books, 2006. ISBN 978-0-89689-297-2. S. 295.

Iné projekty
------------

Commons
* Spolupracuj na Commons Commons ponúka multimediálne súbory na tému **7,62 × 54 mm R**

Zdroj
-----

* *Tento článok je čiastočný alebo úplný preklad článku 7,62 × 54 mm R na českej Wikipédii.*
**Luo-chan-kuo** *(Siraitia grosvenorii)* je trvalá lianovitá rastlina z čeľade tekvicovité *(Cucurbitaceae)*. Pochádza z južnej Číny a severného Thajska. Jej zelený plod, ktorý po usušení zhnedne je známy ako **arhatovo ovocie**, **Budhovo ovocie**, príp. **mníšske ovocie.** Druh je pomenovaný po britskom fotografovi Gilbertovi Grosvenorovi. Rastlina je vo voľnej prírode vzácna a pestuje sa pre svoje plody, z ktorých sa pripravuje chladený alebo teplý nápoj. Používajú sa tiež v tradičnom čínskom lekárstve. Výťažok z plodov je tristokrát sladší ako cukor[chýba zdroj] a používa sa ako prírodné nízkokalorické sladidlo v Číne.

Opis
----

Vnútro plodu
Dosahuje výšku 3 až 5   m a šplhá sa po iných rastlinách vďaka úponkom, ktorými sa okolo nich zachytáva. Úzke srdcovité listy sú dlhé 10 až 20 cm. Plody majú tvar gule s priemerom 5 až 7 cm, sú hladké a majú žltohnedú alebo zelenohnedú farbu. Majú tvrdú ale tenkú šupku. Obsahujú veľa sladkých semien.

Pestovanie
----------

Pôvodný je a najviac sa pestuje na juhu ČĽR v autonómnej oblasti Kuang-si v horách v blízkosti Kuej-Linu, ďalej sa pestuje aj v provinciách Kuang-tung, Kuej-čou, Chu-nan a Ťiang-si. Tieto hory poskytujú rastlinám tieň a často sú ponorené do hmly, vďaka čomu sú rastliny chránené pred slnkom. Napriek tomu je podnebie v týchto provinciách dostatočne teplé. Rastie tu aj divoko, ale veľmi zriedkavo, bola teda zušľachtená a je pestovaná už stovky rokov. Zmienka o pestovaní v provincii Kuang-si sa dochovala v záznamoch z roku 1813[chýba zdroj]. Na začiatku 21. storočia sa v Kuejlinských horách pestujú na plantážach s rozlohou 16 km² a zberá sa ročne 10 000 plodov[chýba zdroj]. Najviac plantáží je v okresoch Jung-fu a Lin-Kuej, ktoré sú preslávené neobvykle vysokým počtom storočných ľudí. Niekedy sa to pripisuje konzumácii ovocia a nezničenej prírode, miestny však veria, že to je pokojným životným štýlom a jednoduchou stravou.

Externé odkazy
--------------

* (po anglicky) Informácie o Luo Chan Kuo

Zdroj
-----

*Tento článok je čiastočný alebo úplný preklad článku Luo-chan-kuo na českej Wikipédii.*
**Gediminas** (\* 1275 – † 1341) bol v rokoch 1316–1341 litovským veľkokniežaťom, prvým z dynastie Jagelovcov.

Používal titul kráľ Litovcov a Rusov (rex Litvinorum et Ruthenorum) a položil základný kameň k mocenskému postaveniu Litvy v severovýchodnej Európe. Za jeho panovania dosiahol litovský štát omnoho väčšej rozlohy ako jeho východní susedia, zjednocujúci sa v moskovskom a tverskom kniežatstve a stal sa tak vážnym konkurentom Moskvy v snahe o ovládnutie ruských zemí.

Územná expanzia
---------------

Za Gediminovej vlády došlo k prudkej expanzii, vďaka ktorej sa litovská zvrchovanosť rozšírila južným smerom až k riekam Západný Bug a Pripjať (bol získaný Minsk, Turov, Pinsk) a na východe po stredný tok Dnepru. Vitebsk získal svadbou Gediminov syn Algirdas, prechodne bol dobytý tiež starobylý Smolensk. Do područia Litvy sa tak dostali významné obchodné cesty a krajina sa zapojila do obchodného spojenia medzi strednou a východnou Európou. Litovci sa pokúsili tiež o dobytie Kyjeva.

Deti
----

Vytautas (?), Algirdas, Kęstutis, Liubartas, Jaunutis, Mantvydas, Narimantas, Karijotas, Elžbieta, Marija, Eufemija, Aldona.

Iné projekty
------------

Commons
* Spolupracuj na Commons Commons ponúka multimediálne súbory na tému **Gediminas**

Autoritné údaje: * BnF: 128172050
* GND: 118746545
* ISNI: 0000 0000 3647 0662
* LCCN: n94017942
* NK ČR: js20221140253
* VIAF: 244378682
* WorldCat: lccn-n94017942
**nVIDIA GeForce 2 GO** je prvé GPU určené pre notebooky. Vyrobená bola 180nm procesom. Veľkosť čipu je 65 mm² a je na ňom 20 miliónov tranzistorov. Postavená je na čipe NV11-B2 čo je desktopová GeForce 2 MX. Obsahujú zhodne 2 pixel shadery, 4 TMU a 2 ROP a odlišujú sa len taktom jadra GPU. Najsilnejšie Geforce 2 MX 400 mali jadro taktované na 200 MHz, kým GeForce 2 GO „len" 143 MHz z nutnosti zníženia spotreby a tepelného zaťaženia. Maximálna spotreba GeForce 2 GO bola len 2,4 W. Hry vyžadujúce DirectX 10 a novší, sa na tejto karte spustiť už nepodarí, karta totiž neobsahuje unifikované (programovateľné) shadery.

Technológie
-----------

Karta používa hardvérovú akceleráciu transformácie a nasvietenia (T&L), NVIDIA Shading Rasterizer pre viac reálne obrázky, Digital Vibrance Control (DVC) pre rozšírené nastavenie obrazu, TwinView pre pripojenie druhého monitora, PowerMizer utilitu pre nastavenie priorít užívateľa (dlhá výdrž batérie, vysoký výkon). Karta zvláda maximálne rozlíšenie 2048x1536 pri 60 HZ, podporuje DirectX 7.0 a OpenGL 1.2.

Známe modely
------------

### GeForce 2 GO 100

Je najslabší model línie GeForce 2 GO. Na trh bola uvedená vo februári 2001. Jadro má taktované na 125 MHz. Dokáže spracovať 250 MPixel/s a 500 MTexel/s. Pamäť má kapacitu 16 MB, je typu DDR, je taktovaná na 166 MHz, ku karte sa pripája prostredníctvom 32bit pamäťovej zbernice a jej maximálna priepustnosť je 1.328 GB/s. Rozmery BGA sú 23x23mm.

### GeForce 2 GO 200

Uvedená na trh vo februári 2001. Taktovaná je rovnako ako GeForce 2 GO, ale zachováva si rozmery BGA rovnaké ako GeForce 2 GO 100 23x23mm. Takty jadra sú 143 MHz, spracuje 286 MPixel/s a 572 MTexel/s. Karta je osadená 32 MB DDR pamäte, pripojená je prostredníctvom 64bit pamäťovej zbernice a priepustnosť činí 2.656 GB/s

### GeForce 2 GO

Je najsilnejší model tejto línie. Na trh bola uvedená v novembri 2000. Jadro GPU je rovnako nataktované ako v modeli GeForce 2 GO 200. Jediný rozdiel je v pamäti. Karta je osadená 64 MB DDR pamäťou, ktorá je pripojená buď prostredníctvom 64bit pamäťovej zbernice ktorej priepustnosť je 2.656 GB/s alebo 128bit pamäťovou zbernicou ktorej priepustnosť je 5.31 GB/s. Bola určená do väčších notebookov keďže jej rozmery BGA sú 31x31mm.
**Textúra** je predpis, ktorý definuje vlastnosti určitého materiálu v grafike, a ktorý opisuje jeho správanie pri interakcii s lúčmi svetla. Zjednodušene: textúra je obraz z reálneho sveta (povrchy – múr, omietka, koža, látka, kovový povrch, piesok, celé budovy s oknami, tváre ľudí a zvierat, architektonické detaily…), ktorým „obalíme" vygenerovaný trojrozmerný objekt tak, aby sme dosiahli jeho maximálnu podobnosť so skutočnosťou.

Textúra je uložená vo forme bitmapy alebo dvojrozmerného (prípadne viacrozmerného) poľa.

Textúrou sa vypĺňa plocha polygónu. Textúru si môžeme predstaviť ako kúsky tapety s veľkosťou polygónu, ktoré na jednotlivú plôšku polygónu „prilepíme". Informácia o tom, aká textúra prislúcha polygónu je uložená v jeho vrchole. Na textúru sa aplikujú efekty a preto, ak osvetlenie (efekt) zmení jas polygónu, tak sa tým zmení sa aj jas textúry. Jas oblasti teda nie je závislý od aplikovanej textúry.

Najjednoduchšou metódou „osvetlenia" textúry je, keď sa osvetlenie počíta len v mieste vrcholu (vertexu). Táto metóda sa nazýva (Per-Vertex Lighting). Vrchol má informáciu o tom aká intenzita (farba, druh…) osvetlenia je na ňom a zvyšok plochy (a teda aj textúry) sa len interpoluje – vytieňuje (shades) do hodnôt podľa interakcie osvetlenia ostatných vrcholov ohraničujúcich polygón. Keďže bodov je relatívne málo, je aj výpočet rýchly. Na dokonalejšie osvetlenie sa počíta hodnota osvetlenia pre každý bod (pixel) polygónu zvlášť.

Zmena polygónu (presun, deformácia) automaticky spôsobí aj zmenu textúry.

Existujú aj špeciálne textúry (displacement textures), ktoré majú definovaný pohyb a hĺbku (3D textúra) – napr. vlniaca sa vodná hladina, vlniaca sa tráva…
Symbol rozcestia O iných významoch výrazu *Arminius* pozri *Arminius (rozlišovacia stránka)*.
Arminiov pomník v Teutoburskom lese
**Arminius** (zriedkavo *Armenius*, v Nemecku aj *Hermann der Cherusker*), nazývaný aj knieža Cheruskov (\* 16/17 pred Kr. – † okolo 21 po Kr.) bol náčelník kmeňa Cheruskov. Preslávil sa zdrvujúcou porážkou troch rímskych légií vedených Varom v bitke v Teutoburskom lese na jeseň v roku 9.

Životopis
---------

Narodil sa v roku 16 alebo 17 pred Kr. kniežaťu Cheruskov Segimerovi (po latinsky Segimerus). Ako dieťa ho spolu s bratom Flavom poslali do Ríma, aby získal rímsku výchovu a vojenské vzdelanie. Stal sa tam z neho rímsky občan, plynulo hovoriaci latinčinou a spoznal aj vojensko-strategicko-politické myslenie Rimanov.
Jeho brat Flavus sa pridal k Rimanom, zatiaľ čo Arminius zostal verný Germánom. Pohádal sa s náčelníkom Segestom, ktorý prešiel k Rimanom. Viedol úspešné boje s Rimanmi aj po Varovej porážke. Podarilo sa mu zahnať do tábora a skoro ich druhýkrát zničil, no tentokrát sa Rimania spamätali a Germánov zničili. Nasledoval jeho koniec. Generál Germanicus ho viackrát porazil a oslobodil Varove insígnie. Nakoniec bol Arminius definitívne porazený a jeho činnosť skončila. V nasledujúcej bitke sa zúfalo snažil vyhrať, ale jeho Germánia stratila slobodu. Germanicus definitívne vyhral a Arminia zavraždili samotní Germáni.

Iné projekty
------------

Commons
* Spolupracuj na Commons Commons ponúka multimediálne súbory na tému **Arminius**

Autoritné údaje: * GND: 118504037
* ISNI: 0000 0001 1781 2273
* LCCN: n79126889
* NK ČR: ola2002112137
* VIAF: 122336943
* WorldCat: lccn-n79126889
**Izoelektrická fokusácia** je elektromigračná separačná metóda proteínov.

Delenie touto metódou prebieha na základe migrácie proteínov v prostredí premenlivého pH. V zásaditom prostredí majú proteíny záporný náboj a putujú teda k anóde. V kyslom prostredí naopak majú celkový náboj kladný a putujú ku katóde. V pH rovnom izoelektrickému bodu, pI, je molekula neutrálna.

Izoelektrická fokusácia prebieha najčastejšie na polyakrylamidovom géle s imobilizovaným pH gradientom prípadne v kapiláre s pH gradientom tvoreným zmesou nízkomolekulárnych amfolytov. Po aplikácii napätia potom putuje proteín do miesta svojho izoelektrického bodu a na tomto mieste sa fokusuje (sústreďuje), pretože v tomto bode sa celkový náboj bielkoviny vynuluje. Ak by bielkovina vyputovala z izoelektrického bodu okamžite získa náboj a vďaka napätiu sa vráti späť do izoelektricého bodu. Izoelektrickou fokusáciou je možné dosiahnuť separácie bielkovín, ktoré sa líšia v hodnotách izoelektrických bodov iba o 0,01.

Gradient pH je vytváraný zmesou niekoľkých sto až tisíc rôznych nízkomolekulárnych amfolytov tak, aby spektrum ich izoelektrických bodov dokonale pokrylo požadovaný rozsah pH gradientu (najčastejšie pH 3 - 10). Póry gélu bývajú volené veľké, aby nedochádzalo k narúšaniu separácie sieťovým javom. Používajú sa vysoké hodnoty napätia v rádoch jednotiek až desiatok kilovoltov.

Izoelektrická fokusácia je prvým krokom 2D-elektroforézy.

Pozri aj
--------


|  |  |
| --- | --- |
|  | Fyzikálny portálChemický portál |

* Izoelektrický bod
* Elektroforéza

Zdroj
-----

*Tento článok je čiastočný alebo úplný preklad článku Izoelektrická fokusace na českej Wikipédii.*
**Armáda Českej republiky** (**AČR**) predstavuje hlavnú zložku ozbrojených síl Českej republiky, ktoré ďalej tvorí Vojenská kancelária prezidenta republiky a Hradná stráž. Jej vrchným veliteľom je súčasný český prezident. V čele organizačnej štruktúry stojí generálny štáb, ktorého súčasným náčelníkom je od 1. júla 2022 generálmajor Karel Řehka. Civilné riadenie a demokratickú kontrolu armády zaisťuje Ministerstvo Obrany Českej republiky. Od 1. januára 2005 je česká armáda plne profesionalizovaná; dobrovoľníci slúžia v jednotkách aktívnych záloh (AZ).

Česká armáda je tvorená predovšetkým niekoľkýcmi druhmi síl. Základom pozemných síl sú dve mechanizované brigády a výsadkový pluk, ktoré sú spolu s ďalšími jednotkami pozemného vojska určené na plnenie úloh na území Česka aj mimo neho. Vzdušné sily zahrňujú vojenské letectvo a protivzdušnú obranu zabezpečujúcu suverenitu a obranyschopnosť vzdušného priestoru Česka v rámci NATINAMDS. Špeciálne sily sú od roku 2015 samostaným druhom síl určený pre špeciálne operácie. Kybernetické sily sú samostatným druhom síl pre kybernetické operácie od roku 2019. Od toho istého roku je samostatné aj Velitelstvo vojsk teritória majúcí na starosti jednotky aktívnych záloh.

Hlavné úlohy Armády Českej republiky stanovuje zákon č. 219/1999 Sb. o ozbrojených silách Českej republiky, ako obranu proti vonkajšiemu napadnutiu a plnení úloh na základe medzinárodných záväzkov týkajúcich sa spoločnej obrany alebo operácií na udržanie mieru a bezpečnosti. AČR sa primárne pripravuje na obranu územia štátu alebo spojencov v rámci kolektívnej obrany NATO v zmysle článku 5 Severoatlantickej zmluvy, prípadne spoločnú obrannú politiku Európskej únie. Zahraničné nasadenie AČR vychádza rovnako aj z členstva v OSN, OBSE alebo V4.

V súčasnej dobe nadväzuje tiež na tradiciu Českých legií

Hodnosti
--------

Postavenie vojákov upravuje zákon o ozbrojených silách Českej republiky a na neho nadväzujíce zákony. Od 1. januára 2011 sa vojaci členia do hodnostných zborov podľa hodnosti nasledujúcim spôsobom:

### Mužstvo, poddůstojníci a praporčíci

|  | Mužstvo | Poddůstojníci | Praporčíci |
| --- | --- | --- | --- |
| Pozemní síly |  |  |  |  |  |  |  |  |  |  |
|  Vzdušné síly |  |  |  |  |  |  |  |  |  |  |
| Názov | vojín | svobodník | desátník | četař | rotný | rotmistr | nadrotmistr | praporčík | nadpraporčík | štábní praporčík |
|  Kód NATO | OR-1 | OR-2 | OR-3 | OR-4 | OR-5 | OR-6 | OR-7 | OR-8 | OR-9 |

### Důstojníci a generálové

|  | Nižší důstojníci | Vyšší důstojníci | Generálové |
| --- | --- | --- | --- |
| Pozemní síly |  |  |  |  |  |  |  |  |  |  |
|  Vzdušné síly |  |  |  |  |  |  |  |  |  |  |
| Názov | poručík | nadporučík | kapitán | major | podplukovník | plukovník | brigádní generál | generálmajor | generálporučík | armádní generál |
|  Kód NATO | OF-1 | OF-2 | OF-3 | OF-4 | OF-5 | OF-6 | OF-7 | OF-8 | OF-9 |

Iné projekty
------------

Commons
* Spolupracuj na Commons Commons ponúka multimediálne súbory na tému **Armáda Českej republiky**

Zdroj
-----

*Tento článok je čiastočný alebo úplný preklad článku Armáda České republiky na českej Wikipédii.*
**Izoelektrický bod** (**pI**) je taká hodnota pH roztoku, pri ktorej je molekula, resp. súbor všetkých molekúl pochádzajúcich z východzej molekuly v roztoku elektroneutrálna, čiže nemá žiaden elektrický náboj.

Z toho vyplýva, že sa molekula nebude pohybovať v elektrickom poli ani ku kladnej anóde ani k zápornej katóde.

Tento termín sa používa napríklad v biochémii, pri určení vlastností aminokyselín v roztoku. Aminokyseliny sú amfolyty, teda látky, ktoré sa správajú aj ako kyseliny, aj ako zásady. To je určené jej funkčnou karboxylovou a amino skupinou (aminokyselinu sú alfa amino karboxylové kyseliny). V roztoku pri pI tvorí aminokyselina obojaký ión, obe funkčné skupiny sú ionizované, je elektroneutrálna. 
Hodnotu pI pre aminokyseliny, ktoré majú dve disociovateľné skupiny, je možné vypočítať z rovnice

{\displaystyle pI={\frac {pK\_{1}+pK\_{2}}{2}}}
kde

{\displaystyle pKa\_{1}=-logKa\_{1}\,}
{\displaystyle pKa\_{2}=-logKa\_{2}\,}
{\displaystyle Ka\_{1}={\frac {[AH][H^{+}]}{[AH\_{2}^{+}]}}}, {\displaystyle Ka\_{2}={\frac {[A^{-}][H^{+}]}{[AH]}}}
Pokiaľ je *pH* nižšie ako *pI*, nastáva protonizácia aminokyseliny, a preto v roztoku prevláda kladne nabitá forma. Naopak v zásaditejšom prostredí aminokyselina odovzdáva protón a prevažuje aniónová forma.

Pozri aj
--------

* Elektroforéza
* Izoelektrická fokusácia

Externé odkazy
--------------


|  |  |
| --- | --- |
|  | Fyzikálny portálChemický portál |

* Calculation of protein isoelectric point - zadarmo on-line i off-program pre výpočet izoelektrického bodu a viac teoretických informácií o tejto téme
* SWISS-2DPAGE - databázy izoelektrických bodov, pochádzajúce z dvojrozmerná elektroforéza na polyakrylamidovom géle (~ 2,000 proteíny)
* *Proteome-pI* - izoelektrický bod databázy Proteome (predpokladaná Izoelektrické bod pre všetky proteíny)
**Prvá písomná zmienka** je označenie najstaršieho písomného dokladu o určitej obci, meste, hrade ap. 

Prvá písomná zmienka je temer vždy iba dátumom ante quem, lebo okrem výnimiek, kedy je v písomnom doklade priamo zmienené založenie sledovaného objektu spravidla dokladá iba to, že tento objekt už existoval. Niekedy, zvlášť v prípade menších objektov môže byť prvá písomná zmienka i značne časovo vzdialená od dáta skutočného vzniku (sto i viac rokov), lebo do súčasnosti sa zachovala iba veľmi malá časť stredovekých listín. Tieto údaje je preto nutné kombinovať s dátami získanými iným spôsobom, napríklad na základe slohového rozboru zachovaných stavebných pamiatok alebo archeologicky.

Prvá písomná zmienka spravidla neobsahuje o sledovanom objekte žiadne ďalšie informácie. Veľmi často pochádza napríklad z listín dokladajúcich predaj či iný majetkový prevod určitého majetku. Sledovaný objekt je v takom prípade pripomenutý iba ako položka vo súhrne tohoto majetku.

Zdroj
-----

*Tento článok je čiastočný alebo úplný preklad článku První písemná zmínka na českej Wikipédii.*
**Eurydiké** alebo **Eurydika** alebo zriedkavo **Eurydike** (starogr. Εὐρυδίκη – Eurydiké, lat. *Eurydice*) je v gréckej mytológii manželka tébskeho kráľa Kreonta.

Eurydikin manžel Kreón vládol v Tébach dvakrát, prvýkrát po smrti kráľa Laia, potom sa vzdal vlády v prospech Oidipa. Keď bol Oidipus po neúmyselnej vražde vlastného otca Laia a sobáši s vlastnou matkou Iokasté vypovedaný z Téb, ujal sa Kreón vlády druhýkrát.

Spočiatku vládol spolu s dvoma Oidipovými synmi Eteoklom a Polyneikom. Potom Eteokles vyhnal Polyneika z Téb. Polyneikes si však našiel spojencov v Argu a vrátil sa s veľkým vojskom. V následnej vojne, bratia vo vzájomnom súboji zahynuli. Kráľ Kreón Eteoklovi usporiadal veľkolepý pohreb a Polyneika zakázal pochovať za to, že pred brány Téb priviedol cudzie vojsko. Antigona, ich sestra, ho však napriek zákazu pochovala. Kreón ju za to nechal zamurovať do hrobky, kde spáchala samovraždu. Keď sa to dozvedel Kreontov syn Haimón, jej snúbenec, prebodol sa mečom pred očami svojho otca. Tragédiu dovŕšila kráľovná Eurydika, ktorá sa tiež usmrtila potom, čo jej oznámili synovu smrť.

Referencie
----------

1. ↑  Sofokles, *Antigona*, 1180.
2. ↑  Sofokles, *Antigona*, 1183 – 1243.

Zdroje
------

* ZAMAROVSKÝ, Vojtech. *Bohovia a hrdinovia antických bájí*. [s.l.] : Perfekt, 2007. ISBN 80-8046-203-8. (slovenský jazyk)
* *Tento článok je čiastočný alebo úplný preklad článku Eurydika na českej Wikipédii.*